CELEX: 32011D0141
Language: fi
Date: 2011-03-01 00:00:00
Title: 2011/141/EU: Komission päätös, annettu 1 päivänä maaliskuuta 2011 , kuluttajansuojalainsäädännön täytäntöönpanosta vastaavien kansallisten viranomaisten yhteistyöstä annetun Euroopan parlamentin ja neuvoston asetuksen (EY) N:o 2006/2004 täytäntöönpanosta keskinäisen avunannon osalta tehdyn päätöksen 2007/76/EY muuttamisesta (tiedoksiannettu numerolla K(2011) 1165)  ETA:n kannalta merkityksellinen teksti

4.3.2011   
            
            
               FI
            
            
               Euroopan unionin virallinen lehti
            
            
               L 59/63
            
         KOMISSION PÄÄTÖS,
   annettu 1 päivänä maaliskuuta 2011,
   kuluttajansuojalainsäädännön täytäntöönpanosta vastaavien kansallisten viranomaisten yhteistyöstä annetun Euroopan parlamentin ja neuvoston asetuksen (EY) N:o 2006/2004 täytäntöönpanosta keskinäisen avunannon osalta tehdyn päätöksen 2007/76/EY muuttamisesta
   (tiedoksiannettu numerolla K(2011) 1165)
   (ETA:n kannalta merkityksellinen teksti)
   (2011/141/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kuluttajansuojalainsäädännön täytäntöönpanosta vastaavien kansallisten viranomaisten yhteistyöstä 27 päivänä lokakuuta 2004 annetun Euroopan parlamentin ja neuvoston asetuksen (EY) N:o 2006/2004 (1) (asetus kuluttajansuojaa koskevasta yhteistyöstä) ja erityisesti sen 6 artiklan 4 kohdan, 7 artiklan 3 kohdan, 8 artiklan 7 kohdan, 9 artiklan 4 kohdan, 10 artiklan 3 kohdan, 12 artiklan 6 kohdan, 13 artiklan 5 kohdan ja 15 artiklan 6 kohdan
   sekä katsoo seuraavaa:
   
               (1)
            
            
               Komissio hyväksyi 22 päivänä joulukuuta 2006 (2) päätöksen 2007/76/EY kuluttajansuojalainsäädännön täytäntöönpanosta vastaavien kansallisten viranomaisten yhteistyöstä annetun asetuksen (EY) N:o 2006/2004 täytäntöönpanosta keskinäisen avunannon osalta.
            
         
               (2)
            
            
               Päätöstä 2007/76/EY muutettiin komission päätöksellä 2008/282/EY (3), jossa vahvistettiin periaatteet, jotka koskevat täytäntöönpanotoimenpiteiden ilmoittamista, tietoja, jotka on toimitettava täytäntöönpanotoimenpiteiden ilmoittamista varten ilmoituksen antamisen johdosta, sekä markkinoiden valvonnan ja täytäntöönpanotoimien koordinointia.
            
         
               (3)
            
            
               Päätöksessä 2007/76/EY vahvistettuja vaatimuksia, jotka koskevat tietojen poistamista asetuksen (EY) N:o 2006/2004 10 artiklan 1 kohdassa säädetystä tietokannasta ja säännöllisesti tehtäviä ilmoituksia, on tarkistettava yhteistyöverkoston toiminnasta saadun kokemuksen perusteella.
            
         
               (4)
            
            
               On myös aiheellista selkeyttää sääntöjä, jotka koskevat koordinoivan toimivaltaisen viranomaisen velvoitteita, osallistumista koordinoituihin täytäntöönpanotoimenpiteisiin ja näiden toimenpiteiden yhteydessä toimitettavien tietojen vähimmäisvaatimuksia.
            
         
               (5)
            
            
               On tarpeen huolehtia siitä, että päätös 2007/76/EY on linjassa Euroopan parlamentin ja neuvoston direktiivin 95/46/EY (4) 29 artiklassa perustetun tietosuojatyöryhmän lausunnon 6/2007 (5) sekä Euroopan tietosuojavaltuutetun lausunnon (6) kanssa.
            
         
               (6)
            
            
               Sen vuoksi päätöstä 2007/76/EY olisi muutettava.
            
         
               (7)
            
            
               Tässä päätöksessä säädetyt toimenpiteet ovat asetuksen (EY) N:o 2006/2004 19 artiklan 1 kohdassa perustetun komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätöksen 2007/76/EY liite tämän päätöksen liitteen mukaisesti.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 1 päivänä maaliskuuta 2011.
      
         
            Komission puolesta
         
         John DALLI
         
            Komission jäsen
         
      
   
   
      (1)  EUVL L 364, 9.12.2004, s. 1.
   
      (2)  EUVL L 32, 6.2.2007, s. 192.
   
      (3)  EUVL L 89, 1.4.2008, s. 26.
   
      (4)  EYVL L 281, 23.11.1995, s. 31.
   
      (5)  Opinion 6/2007 on data protection issues related to the Consumer Protection Cooperation System (CPCS) (lausunto 6/2007 kuluttajansuojaa koskevaan yhteistyöjärjestelmään liittyvistä tietosuojakysymyksistä), 01910/2007/EN, WP 139, hyväksytty 21 päivänä syyskuuta 2007.
   
      (6)  Euroopan tietosuojavaltuutetun lausunto 2010–0692.
   
      LIITE
      Muutetaan päätöksen 2007/76/EY liite seuraavasti:
      
                  1.
               
               
                  Korvataan 2.1.3 kohta seuraavasti:
                  
                              ”2.1.3.
                           
                           
                              Ellei sopimukseen päästä, pyynnön vastaanottavan viranomaisen on vastattava neljäntoista päivän kuluessa siitä päivästä, jona se on vastaanottanut pyynnön yhteysvirastonsa kautta, ja ilmoitettava vastauksessaan kaikki käytössään olevat oleelliset tiedot ja kuvattava jo toteutetut tai suunnitteilla olevat tutkinta- ja täytäntöönpanotoimet (määräaikoineen). Pyynnön vastaanottavan viranomaisen on pidettävä pyynnön esittävä viranomainen ajan tasalla näistä toimista säännöllisin väliajoin ja ainakin kolmen kuukauden välein,
                              
                                          a)
                                       
                                       
                                          kunnes pyynnön esittävälle viranomaiselle on lähetetty kaikki oleelliset tiedot, joiden avulla voidaan todeta, onko yhteisön sisäinen rikkomus tapahtunut tai voidaanko epäillä perustellusti, että tällainen rikkomus voi tapahtua, tai
                                       
                                    
                                          b)
                                       
                                       
                                          kunnes yhteisön sisäinen rikkomus on lopetettu tai pyyntö on todettu perusteettomaksi.”
                                       
                                    
                        
            
                  2.
               
               
                  Lisätään 2.1.5 kohtaan seuraavat kappaleet:
                  ”Jos toimivaltainen viranomainen huomaa, että asetuksen (EY) N:o 2006/2004 6, 7 ja 8 artiklan mukaiseen keskinäistä avunantoa koskevaan pyyntöön sisältyy virheellisiä tietoja, joita ei voi muulla tavoin korjata, sen on heti pyydettävä komissiota poistamaan tiedot tietokannasta niin pian kuin teknisesti mahdollista ja joka tapauksessa seitsemän päivän kuluessa poistamista koskevan pyynnön vastaanottamisesta.
                  Asetuksen (EY) N:o 2006/2004 6 artiklan mukaisiin keskinäistä avunantoa koskeviin pyyntöihin liittyvät kaikki muut tiedot on poistettava tietokannasta viiden vuoden kuluttua tapauksen päätökseen saattamisesta.”
               
            
                  3.
               
               
                  Lisätään 2.2.2 kohtaan kappale seuraavasti:
                  ”Perustellut ilmoitukset on poistettava tietokannasta viiden vuoden kuluttua niiden antamisesta.”
               
            
                  4.
               
               
                  Korvataan 4 luvun otsikko seuraavasti:
                  ”4.   4 LUKU – VAIHDETTUIHIN TIETOIHIN TUTUSTUMINEN JA TIETOSUOJA”
               
            
                  5.
               
               
                  Lisätään 4.3 ja 4.4 kohta seuraavasti:
                  ”4.3.   Komission oikeus saada tietoja
                  
                  Komission oikeus saada tietoja rajoittuu asetuksen (EY) N:o 2006/2004 mukaisesti vaadittuihin tietoihin. Näihin sisältyvät asetuksen (EY) N:o 2006/2004 7 artiklan 1 kohdan mukaiset ilmoitukset, 7 artiklan 2 kohdan ja 8 artiklan 6 kohdan mukaiset ilmoitukset, 9 artiklan mukaista markkinoiden valvonnan ja täytäntöönpanotoimien koordinointia koskevat tiedot ja 15 artiklan 5 kohdan mukaiset edellytykset.
                  4.4   Arkaluonteiset tiedot
                  
                  Toimivaltaiset viranomaiset eivät saa käsitellä rotuun, etniseen taustaan, poliittisiin mielipiteisiin, uskontoon, ammattiliiton jäsenyyteen, terveyteen tai sukupuolielämään liittyviä henkilötietoja, ellei asetuksen (EY) N:o 2006/2004 mukaisten velvoitteiden täyttäminen ole muutoin mahdotonta ja tällaisten tietojen käsittely sallittua direktiivin 95/46/EY nojalla.
                  Toimivaltaisten viranomaisten oikeus käsitellä rikoksiin, rikosepäilyihin ja turvallisuustoimenpiteisiin liittyviä henkilötietoja rajoitetaan keskinäisen avunannon erityistarkoituksiin sellaisina kuin ne on määritelty asetuksessa (EY) N:o 2006/2004.”
               
            
                  6.
               
               
                  Korvataan 6 luku seuraavasti:
                  ”6.   6 LUKU – MARKKINOIDEN VALVONNAN JA TÄYTÄNTÖÖNPANOTOIMENPITEIDEN KOORDINOINTI
                  6.1   Viranomaiset, jotka ovat sopineet täytäntöönpanotoimenpiteidensä koordinoinnista, voivat asetuksen (EY) N:o 2006/2004 9 artiklan 2 kohtaa soveltaessaan päättää kaikista tarpeellisista toimista, joilla varmistetaan koordinoinnin riittävyys, ja niiden on pantava toimet täytäntöön parhaan kykynsä mukaan.
                  6.2   Toimivaltainen viranomainen voi kieltäytyä noudattamasta pyyntöä osallistua koordinoituihin täytäntöönpanotoimenpiteisiin kuultuaan pyynnön esittävää viranomaista, jos
                  
                              a)
                           
                           
                              oikeuskäsittely on jo aloitettu tai pyynnön vastaanottavan tai esittävän viranomaisen jäsenvaltion oikeusviranomaiset ovat jo antaneet lopullisen tuomion samoista yhteisön sisäisistä rikkomuksista samoja elinkeinonharjoittajia vastaan,
                           
                        
                              b)
                           
                           
                              jos se katsoo asianmukaisesti asian tutkittuaan, ettei yhteisön sisäinen rikkomus koske sitä.
                           
                        Jos toimivaltainen viranomainen päättää kieltäytyä noudattamasta koordinoituihin täytäntöönpanotoimenpiteisiin osallistumista koskevaa pyyntöä, sen on esitettävä perusteet päätökselleen.
                  Tällä kohdalla ei rajoiteta asetuksen (EY) N:o 2006/2004 6 ja 8 artiklan soveltamista.
                  6.3   Asetuksen (EY) N:o 2004/2006 9 artiklan 2 kohdan mukaisten velvoitteiden täyttämiseksi asianomaiset toimivaltaiset viranomaiset voivat päättää, että yksi niistä koordinoi täytäntöönpanotoimea. Toimivaltaisten viranomaisten on kunkin tapauksen erityispiirteet huomioon ottaen yleensä nimettävä koordinoivaksi viranomaiseksi se viranomainen, jonka alueella elinkeinonharjoittajalla on kotipaikka tai pääasiallinen toimipaikka tai johon suurin määrä niistä kuluttajista, joita tapaus koskee, on sijoittautunut.
                  6.4   Komissio edistää asetuksen (EY) N:o 2006/2004 9 artiklan 1 kohdan ja 9 artiklan 2 kohdan mukaisten toimenpiteiden koordinointia pyydettäessä.
                  6.5   Edellä olevan 6.3 kohdan mukaisesti koordinoivaksi viranomaiseksi nimetyn toimivaltaisen viranomaisen on vastattava ainakin seuraavista:
                  
                              a)
                           
                           
                              koordinoituihin toimenpiteisiin osallistuvien viranomaisten välisen viestinnän hallinnointi asianmukaisin välinein,
                           
                        
                              b)
                           
                           
                              soveltuvissa tapauksissa lyhyen yhteenvetokertomuksen laatiminen koordinoidun toimenpiteen päätyttyä,
                           
                        
                              c)
                           
                           
                              koordinoidun täytäntöönpanotoimenpiteen päättäminen tietokannassa niin pian kuin teknisesti mahdollista ja joka tapauksessa seitsemän päivän kuluessa siitä, kun asianomainen pyynnön esittävä viranomainen saattaa päätökseen viimeisen keskinäistä avunantoa koskevan pyynnön, joka on esitetty kahden koordinoituihin täytäntöönpanotoimenpiteisiin osallistuvan toimivaltaisen viranomaisen välillä.
                           
                        Koordinoivan viranomaisen velvoitteet eivät saa vaikuttaa tietovaatimuksiin, jotka koskevat muita osallistuvia toimivaltaisia viranomaisia asetuksen (EY) N:o 2006/2004 ja sen täytäntöönpanosääntöjen mukaisesti.
                  6.6   Kun toimivaltainen viranomainen päättää pyytää toisia viranomaisia mukaan koordinoituihin täytäntöönpanotoimenpiteisiin, sen on toimitettava asetuksen (EY) N:o 2006/2004 6, 7 ja 8 artiklan mukaiseen keskinäiseen avunantoon liittyvien tietovaatimusten lisäksi ainakin seuraavat tiedot:
                  
                              a)
                           
                           
                              tiedot toimivaltaisesta viranomaisesta, joka esittää täytäntöönpanotoimenpiteiden koordinointia koskevan pyynnön,
                           
                        
                              b)
                           
                           
                              elinkeinonharjoittajan nimi,
                           
                        
                              c)
                           
                           
                              tuotteen tai palvelun nimi,
                           
                        
                              d)
                           
                           
                              luokituskoodi,
                           
                        
                              e)
                           
                           
                              käytetty mainonta- tai myyntiväline,
                           
                        
                              f)
                           
                           
                              oikeusperusta,
                           
                        
                              g)
                           
                           
                              lyhyt yhteenveto rikkomuksesta,
                           
                        
                              h)
                           
                           
                              yhteenveto koordinoitujen toimenpiteiden tavoitteista.”